title: 2012/800/UE: Decizia Parlamentului European din 23 octombrie 2012 referitoare la descărcarea de gestiune pentru execuția bugetului Autorității Europene pentru Siguranța Alimentară aferent exercițiului financiar 2010

text:
               20.12.2012

               RO

               Jurnalul Oficial al Uniunii Europene

               L 350/76

         DECIZIA PARLAMENTULUI EUROPEAN
   din 23 octombrie 2012
   referitoare la descărcarea de gestiune pentru execuția bugetului Autorității Europene pentru Siguranța Alimentară aferent exercițiului financiar 2010
   (2012/800/UE)
   PARLAMENTUL EUROPEAN,

               —

               având în vedere conturile anuale finale ale Autorității Europene pentru Siguranța Alimentară pentru exercițiul financiar 2010,

               —

               având în vedere Raportul Curții de Conturi privind conturile anuale ale Autorității Europene pentru Siguranța Alimentară pentru exercițiul financiar 2010, însoțit de răspunsurile Autorității (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere Decizia sa din 10 mai 2012 (2) de amânare a deciziei de descărcare de gestiune pentru execuția bugetului Autorității Europene pentru Siguranța Alimentară aferent exercițiului financiar 2010, rezoluția care însoțește această decizie, precum și răspunsurile directorului executiv al Autorității,

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 178/2002 al Parlamentului European și al Consiliului (4) de instituire a Autorității Europene pentru Siguranța Alimentară, în special articolul 44,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere declarația comună privind agențiile descentralizate și Abordarea comună anexată la aceasta, adoptată în iunie 2012 de către Parlamentul European, Consiliu și Comisie, care a rezultat în urma lucrărilor Grupului de lucru interinstituțional privind agențiile descentralizate, instituit în martie 2009, în special secțiunile privitoare la guvernanță, operațiuni, programare, asumarea responsabilității și transparență din Abordarea comună,

               —

               având în vedere articolul 77 și anexa VI la Regulamentul său de procedură,

               —

               având în vedere al doilea raport al Comisiei pentru control bugetar și avizul Comisiei pentru mediu, sănătate publică și siguranță alimentară (A7-0299/2012),

               1.

               acordă directorului executiv al Autorității Europene pentru Siguranța Alimentară descărcarea de gestiune pentru execuția bugetului Autorității aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Autorității Europene pentru Siguranța Alimentară, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 106.

      (2)  JO L 286, 17.10.2012, p. 367.

      (3)  JO L 248, 16.9.2002, p. 1.

      (4)  JO L 31, 1.2.2002, p. 1.

      (5)  JO L 357, 31.12.2002, p. 72.
    ---documentbreak---

               20.12.2012

               RO

               Jurnalul Oficial al Uniunii Europene

               L 350/77

         REZOLUȚIA PARLAMENTULUI EUROPEAN
   din 23 octombrie 2012
   conținând observațiile care fac parte integrantă din decizia privind descărcarea de gestiune pentru execuția bugetului Autorității Europene pentru Siguranța Alimentară aferent exercițiului financiar 2010
   PARLAMENTUL EUROPEAN,

               —

               având în vedere conturile anuale finale ale Autorității Europene pentru Siguranța Alimentară pentru exercițiul financiar 2010,

               —

               având în vedere Raportul Curții de Conturi privind conturile anuale ale Autorității Europene pentru Siguranța Alimentară pentru exercițiul financiar 2010, însoțit de răspunsurile Autorității (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere Decizia sa din 10 mai 2012 (2) de amânare a deciziei de descărcare de gestiune pentru execuția bugetului Autorității Europene pentru Siguranța Alimentară aferent exercițiului financiar 2010, rezoluția care însoțește această decizie, precum și răspunsurile directorului executiv al Autorității,

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 178/2002 al Parlamentului European și al Consiliului (4) de instituire a Autorității Europene pentru Siguranța Alimentară, în special articolul 44,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere declarația comună privind agențiile descentralizate și Abordarea comună anexată la aceasta, adoptată în iunie 2012 de către Parlamentul European, Consiliu și Comisie, care a rezultat în urma lucrărilor Grupului de lucru interinstituțional privind agențiile descentralizate, în special secțiunile privitoare la guvernanță, operațiuni, programare, asumarea responsabilității și transparență din Abordarea comună,

               —

               având în vedere articolul 77 și anexa VI la Regulamentul său de procedură,

               —

               având în vedere al doilea raport al Comisiei pentru control bugetar și avizul Comisiei pentru mediu, sănătate publică și siguranță alimentară (A7-0299/2012),

               A.

               întrucât, la 10 mai 2012, Parlamentul European a amânat decizia de a acorda descărcarea de gestiune și de a închide conturile Autorității Europene pentru Siguranța Alimentară (Autoritatea) pentru exercițiul financiar 2010;

               B.

               întrucât Autoritatea a furnizat autorității care acordă descărcarea de gestiune răspunsuri detaliate în scrisorile din 29 iunie 2012 și 20 august 2012;

               C.

               întrucât descărcarea de gestiune este un instrument adecvat de care dispune Parlamentul European în acest sens, ce impune luarea unei decizii bazate pe argumente faptice și substanțiale; reamintește, în acest context, normele în vigoare, respectiv Statutul funcționarilor și Regimul aplicabil celorlalți agenți ai Comunităților Europene, Regulamentul financiar aplicabil bugetului general al Comunităților Europene, regulamentul de înființare al Autorității și politicile și procedurile specifice stabilite de către Autoritate,

      Gestiunea bugetară și financiară

               1.

               ia act de declarația Autorității potrivit căreia au fost luate măsuri adecvate pentru a îmbunătăți gestiunea financiară, iar rata de execuție a bugetului pentru creditele de angajament a fost de aproape 100 % în 2011;

               2.

               salută informațiile primite referitoare la reducerile semnificative ale costurilor reuniunilor Consiliului de administrație, care s-au ridicat la 6 175 EUR pe membru în 2010; salută în special reducerea cheltuielilor cu 66 % față de 2010 realizate prin trecerea la transmisii audio la cerere, utilizarea limbii engleze ca limbă unică pentru reuniunile Consiliului de administrație și organizarea tuturor reuniunilor în sediul de la Parma al Autorității;

      Procesul de gestionare a contractelor

               3.

               ia act de faptul că Autoritatea a dezvoltat un instrument pentru subvenții și achiziții publice pentru a îmbunătăți monitorizarea proceselor de ofertare, gestionarea contractelor și capacitatea privind previziunile de plată; ia act de faptul că noua bază de date privind subvențiile și achizițiile publice a fost lansată la 28 iunie 2012;

      Conflictul de interese și transparența

               4.

               constată că principalul obiectiv al Autorității este acela de a furniza consiliere științifică independentă și transparentă cu privire la aspectele ce au efect direct sau indirect asupra siguranței alimentelor și furajelor;

               5.

               evidențiază necesitatea de a aplica măsuri care să mențină credibilitatea Autorității;

               6.

               salută organizarea programată în octombrie 2012 a unei sesiuni obligatorii privind etica și integritatea pentru toți membrii Consiliului de administrație, dar solicită acestuia din urmă să pună efectiv în aplicare codul de conduită și să adopte dispoziții care să împiedice și să sancționeze în viitor cazurile de pantouflage pentru a evita în viitor situații similare celei în care s-a aflat fostul său președinte în 2010;

               7.

               a abordat deja, în trecut, anumite deficiențe legate de conflictele de interese, declarațiile de interese și transparență; subliniază că fostul președinte al Consiliului de administrație al Autorității nu și-a declarat în 2010 calitatea de membru în consiliul Institutului Internațional de Științe ale Vieții (International Life Sciences Institute – ILSI), în condițiile în care ILSI este finanțat de întreprinderi din sectoarele alimentar, chimic și farmaceutic; constată faptul că membrii Consiliului de administrație al Autorității nu sunt numiți de directorul executiv și, prin urmare, nu pot fi demiși de acesta;

               8.

               salută angajamentul Autorității de a propune Consiliului său de administrație să își aleagă președintele prin vot public; consideră că o procedură transparentă va consolida asumarea responsabilității de către Consiliul de administrație;

               9.

               ia act cu interes de toate noile politici, norme și măsuri de punere în aplicare introduse începând cu 2007 pentru evitarea conflictelor de interese în rândul experților științifici și al personalului; salută, în acest context, codul de conduită al Consiliului de administrație al Autorității și abordarea activă a membrilor săi privind revizuirea declarațiilor lor de interese, precum și noile norme privind identificarea conflictelor de interese, în vigoare din iulie 2012, care au fost aplicate proactiv în cazul reînnoirii comitetelor științifice; își manifestă hotărârea de a monitoriza efectul acestor acțiuni; va continua să-l invite în mod periodic pe directorul executiv pentru schimburi de vederi, să sprijine schimbul de informații prin numirea unuia dintre membrii săi ca persoană de contact și prin vizitarea Autorității la fiecare doi ani; reamintește că ultima vizită a avut loc în mai 2012;

               10.

               ia act de noua politică a Autorității privind independența și procesul de luare a deciziilor științifice, împreună cu normele sale de punere în aplicare care au intrat în vigoare în iulie 2012, și de faptul că noua definiție a Autorității privind conflictul de interese este compatibilă cu orientările OCDE; constată că abordarea practică a Autorității privind încălcarea de către un expert a normelor privind politica de independență înseamnă excluderea pentru o perioadă de cinci ani; sugerează introducerea unui set definitiv de sancțiuni proporționale care să facă parte din normele de punere în aplicare ale politicii privind independența;

               11.

               constată că Autoritatea a programat o evaluare a politicii sale privind independența până la sfârșitul anului 2013 și s-a angajat să analizeze, printre altele, posibilitatea publicării concluziilor procedurilor legate de abuzul de încredere, inclusiv a concluziilor procedurii de verificare a integrității evaluărilor științifice, precum și să extindă și să consolideze mandatul Comitetului său privind conflictele de interese, spre exemplu, cu un mandat similar celui al Comitetului pentru norme etice și prevenirea conflictelor de interese al ANSES (Agenția națională pentru securitate sanitară în domeniul alimentar, ecologic și domeniul muncii din Franța); se așteaptă ca Autoritatea să informeze autoritatea care acordă descărcarea de gestiune cu privire la această chestiune până la începutul următoarei perioade de descărcare de gestiune;

               12.

               încurajează Autoritatea să-și consolideze în continuare politica privind independența și să ia în calcul adoptarea unor norme care să includă, printre altele, sancțiuni și publicarea CV-urilor și declarațiilor de interese ale experților și oamenilor de știință interni;

               13.

               își manifestă convingerea cu privire la necesitatea luării de măsuri în cazul constatării nerespectării normelor în vigoare; consideră că, în astfel de cazuri, Autoritatea trebuie să elaboreze un plan de acțiune prin care să remedieze deficiențele, însoțit de un calendar precis, iar aplicarea sa ar trebui monitorizată de Parlamentul European, iar problemele identificate trebuie rezolvate fie de Parlamentul European, fie de legiuitorul european, prin modificarea normelor și a reglementărilor în vigoare, pentru a se elimina astfel eventualele breșe;

               14.

               ia act de declarația Autorității potrivit căreia aceasta a adoptat o politică privind cadourile și ospitalitatea la 4 iulie 2012; comentează această inițiativă și invită Autoritatea să publice politica respectivă pe site-ul său;

               15.

               ia act de faptul că Autoritatea a programat la 1 octombrie 2012 prima evaluare a unui eșantion aleatoriu de declarații de interese pentru a verifica coerența acestora cu recent adoptata sa politică privind independența și normele sale de punere în aplicare; se așteaptă ca Autoritatea să transmită rezultatele evaluării tuturor declarațiilor autorității care acordă descărcarea de gestiune până la 1 martie 2013 pentru ca acestea să se reflecte în amendamentele la noul raport privind descărcarea de gestiune;

               16.

               ia act de angajamentul Autorității de a colabora cu Comisia pentru a defini modalitățile de acces deplin al publicului la datele brute nepublicate;

               17.

               constată că opt dintre grupurile speciale ale Autorității și comitetul său științific au fost reînnoite în iunie 2012; salută publicarea pe site-ul Autorității a declarațiilor de interese ale experților nou-numiți, dar constată că unele CV-uri nu sunt încă disponibile; invită Autoritatea să le publice pe toate până la 1 ianuarie 2013;

               18.

               constată că 37 de experți din două grupuri speciale au fost numiți în 2011, anterior adoptării noii politici a Autorității privind independența și procesul de luare a deciziilor științifice; aprobă, prin urmare, inițiativa Autorității de a raporta declarațiile lor de interese la recent adoptata politică și normele sale de punere în aplicare până la 31 octombrie 2012; invită Autoritatea să informeze autoritatea care acordă descărcarea de gestiune cu privire la rezultatele procesului de raportare până la începutul următoarei perioade de descărcare de gestiune;

               19.

               invită Autoritatea să introducă în rapoartele sale anuale de activitate o secțiune specială care să descrie măsurile luate pentru prevenirea și gestionarea conflictelor de interese, care să conțină, printre altele:

                           —

                           numărul de cazuri de conflicte de interese verificate;

                           —

                           numărul de cazuri de pantouflage;

                           —

                           măsurile adoptate în fiecare categorie de cazuri;

                           —

                           numărul procedurilor privind abuzurile de încredere inițiate și rezultatelor lor;

                           —

                           sancțiunile aplicate;

               20.

               încurajează Autoritatea să îmbunătățească deschiderea și transparența procesului de evaluare a riscurilor pentru a ține seama în mod corespunzător de literatura științifică independentă și evaluată inter pares și pentru a oferi justificări detaliate atunci când respinge punctele de vedere divergente; încurajează Autoritatea să intensifice dialogul și cooperarea cu experții externi și agențiile naționale, în special în cazurile în care există puncte de vedere divergente cu privire la procesul de evaluare a riscurilor;

               21.

               salută, în general, declarația comună și abordarea comună privind agențiile descentralizate, menționată anterior, care vizează și reține anumite elemente ce prezintă importanță pentru descărcarea de gestiune, și se așteaptă ca foaia de parcurs privind acțiunile ulterioare în cadrul abordării comune, care urmează să fie prezentată de Comisie până la sfârșitul anului 2012, să țină cont pe deplin de aceste aspecte;

               22.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (6) referitoare la performanțele, gestiunea financiară și controlul agențiilor.

      (1)  JO C 366, 15.12.2011, p. 106.

      (2)  JO L 286, 17.10.2012, p. 367.

      (3)  JO L 248, 16.9.2002, p. 1.

      (4)  JO L 31, 1.2.2002, p. 1.

      (5)  JO L 357, 31.12.2002, p. 72.

      (6)  JO L 286, 17.10.2012, p. 388.


title: Decizia (UE) 2016/2026 a Consiliului din 15 noiembrie 2016 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2018, cuantumul anual pentru exercițiul 2017, prima tranșă pentru exercițiul 2017 și previziuni cu caracter indicativ și neobligatoriu privind valorile anuale prevăzute ale contribuțiilor pentru exercițiile 2019 și 2020

text:
               19.11.2016

               RO

               Jurnalul Oficial al Uniunii Europene

               L 313/25

         DECIZIA (UE) 2016/2026 A CONSILIULUI
   din 15 noiembrie 2016
   privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2018, cuantumul anual pentru exercițiul 2017, prima tranșă pentru exercițiul 2017 și previziuni cu caracter indicativ și neobligatoriu privind valorile anuale prevăzute ale contribuțiilor pentru exercițiile 2019 și 2020
   CONSILIUL UNIUNII EUROPENE,
   având în vedere Tratatul privind Uniunea Europeană și Tratatul privind funcționarea Uniunii Europene,
   având în vedere Acordul de parteneriat dintre membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1), astfel cum a fost modificat ultima dată (denumit în continuare „Acordul de parteneriat ACP-UE”),
   având în vedere Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene (2) (denumit în continuare „acordul intern”), în special articolul 7 alineatul (2),
   având în vedere Regulamentul (UE) 2015/323 al Consiliului din 2 martie 2015 privind Regulamentul financiar aplicabil celui de al 11-lea Fond european de dezvoltare (3) (denumit în continuare „Regulamentul financiar aplicabil celui de al 11-lea FED”), în special articolul 21 alineatul (2),
   având în vedere propunerea Comisiei Europene,
   întrucât:

               (1)

               În conformitate cu procedura stabilită la articolul 21 alineatul (2) din Regulamentul financiar aplicabil celui de al 11-lea FED, până la 15 octombrie 2016 Comisia a prezentat o propunere precizând: (a) plafonul corespunzător valorii anuale a contribuțiilor pentru exercițiul 2018; (b) valoarea anuală a contribuțiilor pentru exercițiul 2017; (c) valoarea primei tranșe a contribuțiilor pentru exercițiul 2017; și (d) o previziune indicativă, neobligatorie pentru sumele anuale reprezentând contribuțiile pentru exercițiile 2019-2020.

               (2)

               În conformitate cu articolul 52 din Regulamentul financiar aplicabil celui de al 11-lea FED, Banca Europeană de Investiții (BEI) a transmis Comisiei, la 28 iulie 2016, estimări actualizate ale angajamentelor și plăților din cadrul instrumentelor pe care le gestionează.

               (3)

               La articolul 22 alineatul (1) din Regulamentul financiar aplicabil celui de al 11-lea FED se prevede că solicitările de contribuții utilizează mai întâi sumele stabilite pentru Fondurile europene de dezvoltare (FED) anterioare. Prin urmare, ar trebui să se facă o solicitare de fonduri din cel de al 10-lea FED.

               (4)

               Prin Decizia (UE) 2015/2288 (4), Consiliul a adoptat la 30 noiembrie 2015, în baza unei propuneri a Comisiei, decizia de a stabili plafonul contribuțiilor statelor membre la FED pentru exercițiul 2017 la 3 850 000 000 EUR pentru Comisie și la 150 000 000 EUR pentru BEI.

               (5)

               Prin Decizia 2013/759/UE (5), Consiliul a adoptat la 12 decembrie 2013 crearea unei Facilități de tranziție prin intermediul unei decizii privind măsuri tranzitorii referitoare la gestionarea FED între 1 ianuarie 2014 și intrarea în vigoare a celui de al 11-lea Fond european de dezvoltare (denumită în continuare „Facilitatea de tranziție”),

         ADOPTĂ PREZENTA DECIZIE:
   Articolul 1
   Plafonul corespunzător valorii anuale a contribuțiilor statelor membre la FED pentru exercițiul 2018 este fixat la 4 550 000 000 EUR pentru Comisie și la 250 000 000 EUR pentru BEI.
   Articolul 2
   Valoarea anuală a contribuțiilor statelor membre la FED pentru exercițiul 2017 este de 4 000 000 000 EUR. Această sumă se împarte astfel: 3 850 000 000 EUR pentru Comisie și 150 000 000 EUR pentru BEI.
   Articolul 3
   Contribuțiile individuale la FED pe care statele membre trebuie să le plătească Comisiei și BEI în cadrul primei tranșe pentru exercițiul 2017 sunt indicate în tabelul din anexa la prezenta decizie.
   Plata acestor contribuții poate fi combinată cu ajustările efectuate în cadrul aplicării deducerii din fondurile angajate în temeiul Facilității de tranziție, pe baza unui plan de ajustare comunicat Comisiei de către fiecare stat membru la adoptarea celei de a treia tranșe pentru exercițiul 2015.
   Articolul 4
   Previziunile cu caracter indicativ și neobligatoriu pentru valorile anuale preconizate ale contribuțiilor pentru exercițiul 2019 sunt fixate la 4 500 000 000 EUR pentru Comisie și 300 000 000 EUR pentru BEI și pentru exercițiul 2020 la 4 500 000 000 EUR pentru Comisie și 300 000 000 EUR pentru BEI.
   Articolul 5
   Prezenta decizie intră în vigoare la data adoptării.

      Adoptată la Bruxelles, 15 noiembrie 2016.

            Pentru Consiliu

            Președintele

         I KORČOK

      (1)  JO L 317, 15.12.2000, p. 3.

      (2)  JO L 210, 6.8.2013, p. 1.

      (3)  JO L 58, 3.3.2015, p. 17.

      (4)  Decizia (UE) 2015/2288 a Consiliului din 30 noiembrie 2015 privind contribuțiile financiare ale statelor membre la finanțarea Fondului european de dezvoltare, inclusiv plafonul pentru exercițiul 2017, cuantumul pentru exercițiul 2016, prima tranșă pentru exercițiul 2016 și previziuni cu caracter indicativ și neobligatoriu privind valorile anuale preconizate ale contribuțiilor pentru exercițiile 2018 și 2019 (JO L 323, 9.12.2015, p. 8).

      (5)  Decizia Consiliului 2013/759/UE din 12 decembrie 2013 privind măsuri tranzitorii referitoare la gestionarea FED între 1 ianuarie 2014 și intrarea în vigoare a celui de al 11-lea Fond european de dezvoltare (JO L 335, 14.12.2013, p. 48).

      ANEXĂ

                  State Membre

                  Cheia de contri-buție la cel de al 10-lea FED (%)

                  Prima tranșă 2017 (EUR)

                  plătită către BEI

                  plătită către Comisie

                  Total

                  Al 10-lea FED

                  Al 10-lea FED

                  Austria

                  2,41

                  2 410 000,00

                  40 970 000,00

                  43 380 000,00

                  Belgia

                  3,53

                  3 530 000,00

                  60 010 000,00

                  63 540 000,00

                  Bulgaria

                  0,14

                  140 000,00

                  2 380 000,00

                  2 520 000,00

                  Cipru

                  0,09

                  90 000,00

                  1 530 000,00

                  1 620 000,00

                  Republica Cehă

                  0,51

                  510 000,00

                  8 670 000,00

                  9 180 000,00

                  Danemarca

                  2,00

                  2 000 000,00

                  34 000 000,00

                  36 000 000,00

                  Estonia

                  0,05

                  50 000,00

                  850 000,00

                  900 000,00

                  Finlanda

                  1,47

                  1 470 000,00

                  24 990 000,00

                  26 460 000,00

                  Franța

                  19,55

                  19 550 000,00

                  332 350 000,00

                  351 900 000,00

                  Germania

                  20,50

                  20 500 000,00

                  348 500 000,00

                  369 000 000,00

                  Grecia

                  1,47

                  1 470 000,00

                  24 990 000,00

                  26 460 000,00

                  Ungaria

                  0,55

                  550 000,00

                  9 350 000,00

                  9 900 000,00

                  Irlanda

                  0,91

                  910 000,00

                  15 470 000,00

                  16 380 000,00

                  Italia

                  12,86

                  12 860 000,00

                  218 620 000,00

                  231 480 000,00

                  Letonia

                  0,07

                  70 000,00

                  1 190 000,00

                  1 260 000,00

                  Lituania

                  0,12

                  120 000,00

                  2 040 000,00

                  2 160 000,00

                  Luxemburg

                  0,27

                  270 000,00

                  4 590 000,00

                  4 860 000,00

                  Malta

                  0,03

                  30 000,00

                  510 000,00

                  540 000,00

                  Țările De Jos

                  4,85

                  4 850 000,00

                  82 450 000,00

                  87 300 000,00

                  Polonia

                  1,30

                  1 300 000,00

                  22 100 000,00

                  23 400 000,00

                  Portugalia

                  1,15

                  1 150 000,00

                  19 550 000,00

                  20 700 000,00

                  România

                  0,37

                  370 000,00

                  6 290 000,00

                  6 660 000,00

                  Slovacia

                  0,21

                  210 000,00

                  3 570 000,00

                  3 780 000,00

                  Slovenia

                  0,18

                  180 000,00

                  3 060 000,00

                  3 240 000,00

                  Spania

                  7,85

                  7 850 000,00

                  133 450 000,00

                  141 300 000,00

                  Suedia

                  2,74

                  2 740 000,00

                  46 580 000,00

                  49 320 000,00

                  Regatul Unit

                  14,82

                  14 820 000,00

                  251 940 000,00

                  266 760 000,00

                  Total UE-27

                  100,00

                  100 000 000,00

                  1 700 000 000,00

                  1 800 000 000,00


title: Decizia Consiliului din 28 februarie 2012 de numire și înlocuire a unor membri în cadrul Consiliului de conducere al Centrului European pentru Dezvoltarea Formării Profesionale

text:
               13.3.2012

               RO

               Jurnalul Oficial al Uniunii Europene

               C 74/6

         DECIZIA CONSILIULUI
   din 28 februarie 2012
   de numire și înlocuire a unor membri în cadrul Consiliului de conducere al Centrului European pentru Dezvoltarea Formării Profesionale
   2012/C 74/03
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere candidatura prezentată Consiliului de către Comisie, din categoria reprezentanților lucrătorilor,
   întrucât:

               (1)

               Prin decizia sa din 14 septembrie 2009 (2), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2009 și 17 septembrie 2012.

               (2)

               Un post de membru în cadrul Consiliului de conducere al Centrului, din categoria reprezentanților lucrătorilor, a devenit vacant ca urmare a demisiei dlui Luz Blanca COSIO ALMEIDA,

         DECIDE:
   Articol unic
   Se numește următoarea persoană ca membru în cadrul Consiliului de conducere al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2012:

      REPREZENTANȚII ORGANIZAȚIILOR LUCRĂTORILOR:

               SPANIA

               Dl Fernando PUIG-SAMPER
               Secretar confederal
               Responsabil cu formarea profesională la CCOO

      Adoptată la Bruxelles, 28 februarie 2012.

            Pentru Consiliu

            Președintele

         N. WAMMEN

      (1)  JO L 39, 13.2.1975, p. 1.

      (2)  JO C 226, 19.9.2009, p. 2.


title: 2010/138/,Euratom: Decizia Comisiei din 24 februarie 2010 de modificare a regulamentului său de procedură

text:
               5.3.2010

               RO

               Jurnalul Oficial al Uniunii Europene

               L 55/60

         DECIZIA COMISIEI
   din 24 februarie 2010
   de modificare a regulamentului său de procedură
   (2010/138/UE, Euratom)
   COMISIA EUROPEANĂ,
   având în vedere Tratatul privind Uniunea Europeană,
   având în vedere Tratatul privind funcționarea Uniunii Europene, în special articolul 249,
   având în vedere Tratatul de instituire a Comunității Europene a Energiei Atomice, în special articolul 106a,
   ADOPTĂ PREZENTA DECIZIE:
   Articolul 1
   Articolele 1-29 din Regulamentul de procedură al Comisiei (1) se înlocuiesc cu textul din anexa la prezenta decizie.
   Articolul 2
   Prezenta decizie se publică în Jurnalul Oficial al Uniunii Europene.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 24 februarie 2010.

            Pentru Comisie

            Președintele

         José Manuel BARROSO

      (1)  JO L 308, 8.12.2000, p. 26.

      ANEXĂ

         „CAPITOLUL I

            COMISIA

         Articolul 1
         Colegialitatea
         Comisia acționează în calitate de colegiu în conformitate cu dispozițiile prezentului regulament de procedură și potrivit priorităților pe care le-a stabilit în cadrul orientărilor politice definite de președinte în conformitate cu articolul 17 alineatul (6) din TUE.
         Articolul 2
         Orientări politice, priorități, program de lucru și buget
         În conformitate cu orientările politice definite de președinte, Comisia își stabilește prioritățile și le transpune în programul său de lucru și în proiectul de buget pe care le adoptă în fiecare an.
         Articolul 3
         Președintele
         (1)   Președintele definește orientările politice în cadrul cărora Comisia își exercită misiunea (1). Președintele conduce activitățile Comisiei pentru a asigura că acestea sunt duse la bun sfârșit.
         (2)   Președintele decide organizarea internă a Comisiei pentru a asigura coerența, eficacitatea și colegialitatea acțiunilor acesteia (2).
         Fără a aduce atingere articolului 18 alineatul (4) din TUE, președintele atribuie membrilor Comisiei domenii de activitate specifice, pentru care sunt anume responsabili în ceea ce privește pregătirea activităților Comisiei și punerea în aplicare a deciziilor sale (3).
         Președintele le poate cere membrilor Comisiei să întreprindă acțiuni specifice pentru a asigura punerea în aplicare a orientărilor politice pe care le-a definit și a priorităților stabilite de Comisie.
         Președintele poate modifica în orice moment atribuțiile stabilite (4).
         Membrii Comisiei își exercită funcțiile atribuite de președinte sub autoritatea acestuia (5).
         (3)   Președintele numește vicepreședinții, alții decât Înaltul Reprezentant al Uniunii pentru afaceri externe și politica de securitate, dintre membrii Comisiei (6) și stabilește ordinea precedenței în cadrul Comisiei.
         (4)   Președintele poate constitui grupuri de membri ai Comisiei, pentru care desemnează președintele, stabilește mandatul și modalitatea de funcționare, precum și componența și perioada de desfășurare a activității.
         (5)   Președintele reprezintă Comisia. Președintele desemnează membrii Comisiei care au sarcina de a-l asista în îndeplinirea acestei funcții.
         (6)   Fără a aduce atingere articolului 18 alineatul (1) din TUE, un membru al Comisiei își prezintă demisia în cazul în care președintele îi solicită acest lucru (7).
         Articolul 4
         Proceduri decizionale
         Deciziile Comisiei se adoptă:

                     (a)

                     în ședințele Comisiei, prin procedura orală, în conformitate cu dispozițiile articolului 8 din prezentul regulament de procedură; sau

                     (b)

                     prin procedura scrisă, în conformitate cu dispozițiile articolului 12 din prezentul regulament de procedură; sau

                     (c)

                     prin procedura de abilitare, în conformitate cu dispozițiile articolului 13 din prezentul regulament de procedură; sau

                     (d)

                     prin procedura de delegare, în conformitate cu dispozițiile articolului 14 din prezentul regulament de procedură.

            SECȚIUNEA 1

               Ședințele Comisiei

         Articolul 5
         Convocare
         (1)   Ședințele Comisiei se convoacă de către președinte.
         (2)   De regulă, Comisia se întrunește cel puțin o dată pe săptămână. În plus, Comisia se întrunește ori de câte ori este nevoie.
         (3)   Membrii Comisiei sunt obligați să fie prezenți la toate ședințele. În cazul în care un membru al Comisiei nu poate participa la ședință, acesta îl informează pe președinte, în timp util, cu privire la motivele absenței sale. Președintele apreciază fiecare situație care ar putea conduce la nerespectarea acestor obligații.
         Articolul 6
         Ordinea de zi a ședințelor Comisiei
         (1)   Președintele adoptă ordinea de zi a fiecărei ședințe a Comisiei.
         (2)   Fără a aduce atingere dreptului președintelui de a adopta ordinea de zi, orice propunere care implică cheltuieli semnificative trebuie prezentată cu acordul membrului Comisiei însărcinat cu bugetul.
         (3)   Orice chestiune a cărei înscriere pe ordinea de zi este propusă de către un membru al Comisiei trebuie comunicată președintelui în condițiile prevăzute de Comisie, în conformitate cu normele de punere în aplicare prevăzute la articolul 28 din prezentul regulament de procedură, denumite în continuare «norme de punere în aplicare».
         (4)   Ordinea de zi și documentele necesare sunt comunicate membrilor Comisiei, în condițiile stabilite în conformitate cu normele de punere în aplicare.
         (5)   La propunerea președintelui, Comisia poate delibera asupra oricărei chestiuni care nu este înscrisă pe ordinea de zi sau cu privire la care documentele necesare au fost distribuite cu întârziere.
         Articolul 7
         Cvorum
         Numărul de membri a căror prezență este necesară pentru a constitui cvorumul este egal cu majoritatea numărului de membri prevăzut de tratat.
         Articolul 8
         Adoptarea deciziilor
         (1)   Comisia adoptă decizii pe baza propunerilor unuia sau a mai multor membri ai Comisiei.
         (2)   Comisia procedează la vot la cererea oricărui membru. Acest vot are ca obiect propunerea inițială sau o propunere modificată de către membrul (membrii) inițiator(i) sau de către președinte.
         (3)   Deciziile Comisiei se adoptă cu majoritatea numărului de membri prevăzut de tratat.
         (4)   Președintele constată rezultatul deliberărilor, care se consemnează în procesul-verbal al ședinței, astfel cum se prevede la articolul 11 din prezentul regulament de procedură.
         Articolul 9
         Confidențialitate
         Ședințele Comisiei nu sunt publice. Dezbaterile Comisiei sunt confidențiale.
         Articolul 10
         Prezența funcționarilor sau a altor persoane
         (1)   Sub rezerva unei decizii contrare a Comisiei, la ședințe asistă secretarul general și șeful de cabinet al președintelui. Condițiile în care alte persoane pot asista la ședințele Comisiei sunt stabilite în conformitate cu normele de punere în aplicare.
         (2)   În cazul în care un membru al Comisiei este absent, șeful său de cabinet poate asista la ședință și, la invitația președintelui, poate exprima opinia membrului absent.
         (3)   Comisia poate decide să asculte orice altă persoană.
         Articolul 11
         Procese-verbale
         (1)   Se întocmește un proces-verbal al fiecărei ședințe a Comisiei.
         (2)   Proiectele proceselor-verbale sunt supuse aprobării Comisiei în cursul unei ședințe ulterioare. Procesele-verbale aprobate sunt autentificate prin semnăturile președintelui și secretarului general.

            SECȚIUNEA 2

               Alte proceduri decizionale

         Articolul 12
         Decizii adoptate prin procedura scrisă
         (1)   Acordul membrilor Comisiei asupra unui proiect prezentat de unul sau mai mulți membri poate fi exprimat prin procedură scrisă, sub rezerva ca acesta să fi obținut în prealabil avizul favorabil al Serviciului Juridic, precum și acordul serviciilor consultate în conformitate cu condițiile prevăzute la articolul 23 din prezentul regulament de procedură.
         Avizul favorabil și/sau acordul pot fi înlocuite cu un acord între membrii Comisiei atunci când, la propunerea președintelui, colegiul decide în ședință lansarea unei proceduri scrise de finalizare, astfel cum este definită în normele de punere în aplicare.
         (2)   În acest scop, textul proiectului se comunică în scris tuturor membrilor Comisiei, în condițiile stabilite de către aceasta în conformitate cu normele de punere în aplicare, împreună cu termenul limită până la care aceștia trebuie să comunice eventualele rezerve pe care le au sau modificări pe care doresc să le propună.
         (3)   Orice membru al Comisiei poate solicita în cursul procedurii scrise ca proiectul să facă obiectul unei dezbateri. Membrul Comisiei adresează președintelui o cerere motivată în acest sens.
         (4)   În cazul în care niciun membru al Comisiei nu a formulat sau nu a menținut o cerere de suspendare a unui proiect în termenul stabilit pentru procedura scrisă, acest proiect se consideră a fi adoptat de către Comisie.
         Articolul 13
         Decizii adoptate prin procedura de abilitare
         (1)   Comisia poate, cu condiția respectării depline a principiului răspunderii colegiale, abilita pe unul sau mai mulți dintre membri săi să ia măsuri de gestionare sau de administrare în numele său, în limitele și în condițiile stabilite de aceasta.
         (2)   De asemenea, Comisia poate, cu acordul președintelui, să însărcineze pe unul sau mai mulți membri să adopte textul definitiv al unui act sau al unei propuneri care urmează a fi înaintat(ă) celorlalte instituții, al cărui (cărei) conținut s-a stabilit deja în cadrul deliberărilor.
         (3)   Competențele astfel atribuite pot face obiectul unei subdelegări către directorii generali și șefii de serviciu, cu condiția ca decizia de abilitare să nu interzică acest lucru în mod expres.
         (4)   Dispozițiile alineatelor (1), (2) și (3) se aplică fără a aduce atingere normelor privind delegarea în domeniul financiar și competențelor acordate autorității învestite cu competența de desemnare și autorității abilitate să încheie contracte de muncă.
         Articolul 14
         Decizii adoptate prin procedura de delegare
         Comisia poate, cu condiția respectării depline a principiului răspunderii colegiale, delega adoptarea în numele său a măsurilor de gestionare sau de administrare directorilor generali și șefilor de serviciu, în limitele și în condițiile stabilite de aceasta.
         Articolul 15
         Subdelegarea în cazul deciziilor de acordare a subvențiilor și de atribuire a contractelor
         În cazul în care unui director general sau unui șef de serviciu i-au fost atribuite competențe delegate sau subdelegate, în conformitate cu articolele 13 și 14, pentru a adopta decizii de finanțare, acesta poate decide să subdelege adoptarea anumitor decizii privind selecția de proiecte și a anumitor decizii individuale de atribuire a subvențiilor și contractelor publice directorului competent sau, cu acordul membrului responsabil al Comisiei, șefului de unitate competent, în limitele și în condițiile prevăzute de normele de punere în aplicare.
         Articolul 16
         Informarea cu privire la deciziile adoptate
         Deciziile adoptate prin procedura scrisă, prin procedura de abilitare și procedura de delegare se consemnează într-o notă zilnică sau săptămânală, care se menționează în procesul-verbal al următoarei ședințe a Comisiei.

            SECȚIUNEA 3

               Dispoziții comune tuturor procedurilor decizionale

         Articolul 17
         Autentificarea actelor adoptate de către Comisie
         (1)   Actele adoptate în cadrul unei ședințe se atașează astfel încât să nu poată fi separate, în limba sau limbile în care sunt autentice, unei note de sinteză întocmite în cadrul ședinței Comisiei în cursul căreia acestea au fost adoptate. Aceste acte sunt autentificate prin semnăturile președintelui și secretarului general, aplicate pe ultima pagină a notei de sinteză.
         (2)   Actele fără caracter legislativ ale Comisiei menționate la articolul 297 alineatul (2) din TFUE și adoptate prin procedura scrisă sunt autentificate prin semnăturile președintelui și secretarului general, aplicate pe ultima pagină a notei de sinteză menționate la alineatul precedent, cu excepția cazului în care aceste acte trebuie publicate și trebuie să intre în vigoare la o dată care nu poate aștepta următoarea ședință a Comisiei. În scopul autentificării, la nota de sinteză menționată la alineatul precedent se atașează, astfel încât să nu poată fi separată, o copie a notelor zilnice menționate la articolul 16 din prezentul regulament de procedură.
         Celelalte acte adoptate prin procedura scrisă și actele adoptate prin procedura de abilitare în conformitate cu articolul 12 și articolul 13 alineatele (1) și (2) din prezentul regulament de procedură se atașează astfel încât să nu poată fi separate, în limba sau limbile autentice, la nota zilnică menționată la articolul 16 din prezentul regulament de procedură. Aceste acte sunt autentificate prin semnătura secretarului general, aplicată pe ultima pagină a notei zilnice.
         (3)   Actele adoptate prin procedura de delegare sau prin subdelegare se atașează astfel încât să nu poată fi separate, cu ajutorul aplicației informatice create în acest scop, în limba sau limbile autentice, la nota zilnică menționată la articolul 16 din prezentul regulament de procedură. Aceste acte sunt autentificate printr-o declarație de autocertificare semnată de funcționarul subdelegat sau delegat în conformitate cu articolul 13 alineatul (3) și cu articolele 14 și 15 din prezentul regulament de procedură.
         (4)   În sensul prezentului regulament de procedură, «act» înseamnă unul dintre actele menționate la articolul 288 din TFUE.
         (5)   În sensul prezentului regulament de procedură, «limbi autentice» înseamnă toate limbile oficiale ale Uniunii Europene, fără a aduce atingere aplicării Regulamentului (CE) nr. 920/2005 al Consiliului (8), în cazul actelor de aplicare generală, și limba sau limbile destinatarilor, în cazul altor acte.

            SECȚIUNEA 4

               Pregătirea și punerea în aplicare a deciziilor Comisiei

         Articolul 18
         Grupurile de membri ai Comisiei
         Grupurile de membri ai Comisiei contribuie la coordonarea și pregătirea activităților Comisiei, în conformitate cu orientările politice și mandatul definite de președinte.
         Articolul 19
         Cabinetele și relațiile cu serviciile
         (1)   Fiecare membru al Comisiei dispune de propriul cabinet însărcinat să îl asiste în îndeplinirea atribuțiilor și în pregătirea deciziilor Comisiei. Normele privind componența și funcționarea cabinetelor sunt adoptate de către președinte.
         (2)   În conformitate cu principiile stabilite de președinte, membrii Comisiei aprobă modalitățile de lucru cu serviciile aflate în responsabilitatea lor. Aceste modalități trebuie să precizeze, în special, modul în care membrii Comisiei transmit instrucțiuni serviciilor în cauză, de la care primesc în mod regulat toate informațiile legate de domeniul lor de activitate necesare în exercitarea responsabilităților care le revin.
         Articolul 20
         Secretarul general
         (1)   Secretarul general îl asistă pe președinte pentru ca, în cadrul orientărilor politice definite de președinte, Comisia să îndeplinească prioritățile pe care le-a stabilit.
         (2)   Secretarul general contribuie la asigurarea coerenței politice prin organizarea coordonării necesare între servicii de la începutul etapelor pregătitoare, în conformitate, inter alia, cu dispozițiile articolului 23 din prezentul regulament de procedură.
         Acesta veghează la respectarea calității de fond și a regulilor de formă ale documentelor prezentate Comisiei și contribuie, în acest context, la asigurarea conformității documentelor cu principiile subsidiarității și proporționalității, cu obligațiile externe, cu considerațiile interinstituționale și cu strategia de comunicare a Comisiei.
         (3)   Secretarul general îl asistă pe președinte la pregătirea activităților și la conducerea ședințelor Comisiei.
         De asemenea, secretarul general îi asistă pe președinții grupurilor de membri înființate în conformitate cu articolul 3 alineatul (4) din prezentul regulament de procedură în pregătirea și conducerea ședințelor acestora. Secretarul general asigură secretariatul acestor grupuri.
         (4)   Secretarul general asigură punerea în aplicare a procedurilor decizionale și veghează la punerea în aplicare a deciziilor menționate la articolul 4 din prezentul regulament de procedură.
         În special, cu excepția cazurilor specifice, secretarul general adoptă măsurile necesare pentru a asigura notificarea și publicarea în Jurnalul Oficial al Uniunii Europene a actelor Comisiei, precum și transmiterea către celelalte instituții ale Uniunii Europene și către parlamentele naționale a documentelor Comisiei și ale serviciilor sale.
         Secretarul general este responsabil de difuzarea informațiilor scrise pe care membrii Comisiei doresc să le transmită în cadrul Comisiei.
         (5)   Secretarul general asigură relațiile oficiale cu celelalte instituții ale Uniunii Europene, sub rezerva competențelor pe care Comisia decide să le exercite ea însăși sau să le atribuie membrilor sau serviciilor sale.
         În acest context, secretarul general contribuie la asigurarea coerenței generale prin coordonarea dintre servicii în timpul procedurilor în care sunt implicate celelalte instituții.
         (6)   Secretarul general asigură informarea corespunzătoare a Comisiei cu privire la stadiul procedurilor interne și interinstituționale.
         CAPITOLUL II

            SERVICIILE COMISIEI

         Articolul 21
         Structura serviciilor
         Comisia înființează, pentru pregătirea și punerea în aplicare a acțiunilor sale și pentru realizarea priorităților și orientărilor politice definite de către președinte, o serie de direcții generale și servicii asimilate care formează un singur serviciu administrativ.
         În principiu, direcțiile generale și serviciile asimilate sunt împărțite în direcții, iar direcțiile în unități.
         Articolul 22
         Crearea de funcții și structuri specifice
         Pentru a răspunde unor nevoi speciale, președintele poate crea funcții și structuri specifice, însărcinate cu misiuni precise, și stabilește atribuțiile și modalitățile de funcționare ale acestora.
         Articolul 23
         Cooperarea și coordonarea între servicii
         (1)   Pentru a asigura eficacitatea acțiunilor Comisiei, serviciile lucrează în strânsă cooperare și în mod coordonat de la începutul elaborării sau punerii în aplicare a deciziilor.
         (2)   Serviciul responsabil pentru pregătirea unei inițiative asigură, de la începutul activității pregătitoare, coordonarea efectivă dintre toate serviciile care au un interes legitim pentru respectiva inițiativă, în temeiul domeniilor de competență și al atribuțiilor sau prin natura subiectului.
         (3)   Înainte ca un document să fie prezentat Comisiei, serviciul responsabil consultă în timp util serviciile care au un interes legitim pentru proiectul respectiv, în conformitate cu normele de punere în aplicare.
         (4)   Consultarea Serviciului Juridic este obligatorie în cazul tuturor proiectelor de acte și de propuneri de acte juridice, precum și al tuturor documentelor care ar putea avea o incidență juridică.
         Consultarea Serviciului Juridic este obligatorie înainte de inițierea procedurilor decizionale prevăzute la articolele 12, 13 și 14 din prezentul regulament de procedură, cu excepția deciziilor referitoare la acte standard pentru care s-a obținut deja acordul acestuia (acte repetitive). Consultarea Serviciului Juridic nu este obligatorie în cazul actelor menționate la articolul 15 din prezentul regulament de procedură.
         (5)   Consultarea Secretariatului General este obligatorie în cazul oricărei inițiative care:

                     —

                     face obiectul aprobării prin procedură orală, fără a aduce atingere aspectelor legate de personal referitoare la anumiți membri ai personalului; sau

                     —

                     este de importanță politică; sau

                     —

                     face parte din programul de lucru anual al Comisiei sau din instrumentul de programare în vigoare; sau

                     —

                     vizează aspecte instituționale; sau

                     —

                     face obiectul evaluării impactului sau al unei consultări publice,

               precum și în cazul oricărei poziții sau inițiative comune care ar putea angaja Comisia în fața altor instituții sau entități.
         (6)   Cu excepția actelor menționate la articolul 15 din prezentul regulament de procedură, consultarea direcției generale responsabile cu bugetul și a direcției generale responsabile cu resursele umane și cu securitatea este obligatorie în cazul tuturor documentelor care au o eventuală incidență asupra bugetului, finanțelor, personalului și, respectiv, al administrației. De asemenea, serviciul responsabil cu combaterea fraudei trebuie consultat dacă este nevoie.
         (7)   Serviciul responsabil depune eforturi pentru a elabora o propunere care să întrunească acordul serviciilor consultate. În cazul în care nu se ajunge la un acord, fără a aduce atingere articolului 12 din prezentul regulament de procedură, serviciul responsabil trebuie să anexeze la propunerea sa părerile diferite exprimate de serviciile respective.
         CAPITOLUL III

            INTERIMATUL

         Articolul 24
         Continuitatea serviciului
         Membrii Comisiei și serviciile se asigură că iau toate măsurile necesare pentru a asigura continuitatea serviciului, cu respectarea dispozițiilor adoptate în acest sens de Comisie sau de președinte.
         Articolul 25
         Interimatul funcției de președinte
         Atunci când președintele este în imposibilitatea de a-și exercita atribuțiile, acestea sunt exercitate de către unul dintre vicepreședinți sau de unul dintre membri, în ordinea stabilită de președinte.
         Articolul 26
         Interimatul funcției de secretar general
         Atunci când secretarul general este în imposibilitatea de a-și exercita atribuțiile sau în cazul în care acest post este vacant, atribuțiile acestuia sunt exercitate de către secretarul general adjunct prezent cu cel mai înalt grad sau, în caz de egalitate a gradului, de către secretarul general adjunct cu cea mai mare vechime în grad sau, în caz de egalitate a vechimii, de către secretarul general adjunct cel mai în vârstă sau de către un funcționar desemnat de Comisie.
         În cazul în care nu este prezent niciun secretar general adjunct și Comisia nu a desemnat niciun funcționar, interimatul este asigurat de funcționarul subordonat prezent din cel mai înalt grup de funcții, cu cel mai înalt grad sau, în caz de egalitate a gradului, de către funcționarul cu cea mai mare vechime în grad sau, în caz de egalitate a vechimii, de către funcționarul cel mai în vârstă.
         Articolul 27
         Interimatul funcțiilor de superiori ierarhici
         (1)   Atunci când directorul general este în imposibilitatea de a-și exercita atribuțiile sau în cazul în care acest post este vacant, atribuțiile acestuia sunt exercitate de către directorul general adjunct prezent cu cel mai înalt grad sau, în caz de egalitate a gradului, de către directorul general adjunct cu cea mai mare vechime în grad sau, în caz de egalitate a vechimii, de către directorul general adjunct cel mai în vârstă sau de către un funcționar desemnat de Comisie.
         În cazul în care nu este prezent niciun director general adjunct și Comisia nu a desemnat niciun funcționar, interimatul este asigurat de funcționarul subordonat prezent din cel mai înalt grup de funcții, cu cel mai înalt grad sau, în caz de egalitate a gradului, de către funcționarul cu cea mai mare vechime în grad sau, în caz de egalitate a vechimii, de către funcționarul cel mai în vârstă.
         (2)   Atunci când șeful de unitate este în imposibilitatea de a-și exercita atribuțiile sau în cazul în care postul acestuia este vacant, atribuțiile acestuia sunt exercitate de către șeful de unitate adjunct sau de un funcționar desemnat de către directorul general.
         În cazul în care nu este prezent niciun șef de unitate adjunct și directorul general nu a desemnat niciun funcționar, interimatul este asigurat de funcționarul subordonat prezent din cel mai înalt grup de funcții, cu cel mai înalt grad sau, în caz de egalitate a gradului, de către funcționarul cu cea mai mare vechime în grad sau, în caz de egalitate a vechimii, de către funcționarul cel mai în vârstă.
         (3)   Orice alt superior ierarhic care nu-și poate exercita atribuțiile sau al cărui post este vacant este suplinit de un funcționar desemnat de către directorul general, în acord cu membrul responsabil al Comisiei. În lipsa acestei desemnări, interimatul este asigurat de funcționarul subordonat prezent din cel mai înalt grup de funcții, cu cel mai înalt grad sau, în caz de egalitate a gradului, de către funcționarul cu cea mai mare vechime în grad sau, în caz de egalitate a vechimii, de către funcționarul cel mai în vârstă.
         CAPITOLUL IV

            DISPOZIȚII FINALE

         Articolul 28
         Comisia stabilește, atunci când este necesar, normele de punere în aplicare a prezentului regulament de procedură.
         Comisia poate adopta măsuri suplimentare privind funcționarea Comisiei și a serviciilor sale, ținând seama de evoluțiile tehnologice și informatice.
         Articolul 29
         Prezentul regulament de procedură intră în vigoare în ziua următoare datei publicării în Jurnalul Oficial al Uniunii Europene.”

         (1)  Tratatul privind Uniunea Europeană, articolul 17 alineatul (6) litera (a).

         (2)  Tratatul privind Uniunea Europeană, articolul 17 alineatul (6) litera (b).

         (3)  Tratatul privind funcționarea Uniunii Europene, articolul 248.

         (4)  A se vedea nota de subsol 3.

         (5)  A se vedea nota de subsol 3.

         (6)  Tratatul privind Uniunea Europeană, articolul 17 alineatul (6) litera (c).

         (7)  Tratatul privind Uniunea Europeană, articolul 17 alineatul (6) al doilea paragraf.

         (8)  JO L 156, 18.6.2005, p. 3.


title: Decizia (PESC) 2016/1961 a Consiliului din 8 noiembrie 2016 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

text:
               9.11.2016

               RO

               Jurnalul Oficial al Uniunii Europene

               L 301/15

         DECIZIA (PESC) 2016/1961 A CONSILIULUI
   din 8 noiembrie 2016
   de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (1), în special articolul 3 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 17 martie 2014, Consiliul a adoptat Decizia 2014/145/PESC.

               (2)

               În urma organizării de către Federația Rusă a alegerilor pentru Duma de Stat în teritoriile ilegal anexate, Crimeea și Sevastopol, Consiliul consideră că ar trebui să fie adăugate șase persoane pe lista persoanelor, entităților și organismelor care fac obiectul măsurilor restrictive, astfel cum figurează în anexa la Decizia 2014/145/PESC.

               (3)

               Anexa la Decizia 2014/145/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Persoanele care figurează pe lista din anexa la prezenta decizie se adaugă pe lista prevăzută în anexa la Decizia 2014/145/PESC.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 8 noiembrie 2016.

            Pentru Consiliu

            Președintele

         P. KAŽIMÍR

      (1)  JO L 78, 17.3.2014, p. 16.

      ANEXĂ

         Lista persoanelor menționate la articolul 1

                     Nume

                     Date de identificare

                     Motive

                     Data includerii pe listă

                     „152.

                     Ruslan Ismailovici BALBEK
                     Руслан Исмаилович
                     Бальбек

                     Data nașterii: 28.8.1977
                     Locul nașterii: Bekabad, RSS Uzbekistan

                     Membru al Dumei de Stat ales din Republica Autonomă Crimeea, ilegal anexată.
                     Vicepreședinte al Comisiei pentru afaceri etnice a Dumei.
                     În 2014, Balbek a fost numit vicepreședinte al Consiliului de Miniștri al așa-numitei «Republici Crimeea» și a acționat în această capacitate pentru integrarea peninsulei Crimeea, ilegal anexată, în Federația Rusă, activitate pentru care i-a fost decernată o medalie «Pentru apărarea Republicii Crimeea». El a susținut anexarea Crimeei în declarații publice, inclusiv pe profilul său de pe site-ul Rusiei Unite (filiala Crimeea) și într-un articol de presă publicat pe site-ul NTV la 3 iulie 2016.

                     9.11.2016

                     153.

                     Konstantin Mihailovici BAKHAREV
                     Константин Михайлович
                     Бахарев

                     Data nașterii: 20.10.1972
                     Locul nașterii: Simferopol, RSS Ucraineană

                     Membru al Dumei de Stat ales din Republica Autonomă Crimeea, ilegal anexată.
                     Membru al Comisiei pentru piețele financiare a Dumei.
                     În martie 2014, Bakharev a fost numit vicepreședinte al Consiliului de Stat al așa-numitei «Republici Crimeea», iar în august 2014 a fost numit prim-vicepreședinte al organismului respectiv. El a recunoscut implicarea personală în evenimentele din 2014 care au condus la anexarea ilegală a Crimeei și a Sevastopolului, pe care a susținut-o public, inclusiv într-un interviu publicat pe site-ul gazetakrimea.ru la 22 martie 2016 și pe site-ul c-pravda.ru la 23 august 2016. «Autoritățile»«Republicii Crimeea» i-au decernat ordinul «Pentru loialitate în serviciu».

                     9.11.2016

                     154.

                     Dmitri Anatolievici BELIK
                     Дмитрий Анатольевич
                     Белик

                     Data nașterii: 17.10.1969
                     Locul nașterii: Kular Ust-districtul Yansky, RSS Autonomă Iacută

                     Membru al Dumei de Stat ales din orașul Sevastopol, ilegal anexat.
                     Membru al Comisiei pentru impozitare a Dumei.
                     În calitate de membru al administrației municipale a Sevastopolului în perioada februarie-martie 2014 a susținut activitățile așa-numitului «primar al poporului», Alexei Chaily. El și-a recunoscut public implicarea în evenimentele din 2014 care au condus la anexarea ilegală a Crimeei și a Sevastopolului, pe care a susținut-o public, inclusiv pe site-ul său personal și într-un interviu publicat la 21 februarie 2016 pe site-ul nation-news.ru.
                     Pentru implicarea sa în procesul de anexare, i-a fost decernat ordinul de stat al Rusiei «Pentru îndeplinirea îndatoririlor către țara mamă» – gradul II.

                     9.11.2016

                     155.

                     Andrei Dmitrievici KOZENKO
                     Андрей Дмитриевич
                     Козенко

                     Data nașterii: 3.8.1981
                     Locul nașterii: Simferopol, RSS Ucraineană

                     Membru al Dumei de Stat ales din Republica Autonomă Crimeea, ilegal anexată.
                     Membru al Comisiei pentru piețele financiare a Dumei.
                     În martie 2014, Kozenko a fost numit vicepreședinte al Consiliului de Stat al așa-numitei «Republici Crimeea». El și-a recunoscut public implicarea în evenimentele din 2014 care au condus la anexarea ilegală a Crimeei și a Sevastopolului, pe care a susținut-o public, inclusiv într-un interviu publicat la 12 martie 2016 pe site-ul gazetacrimea.ru. Pentru implicarea sa în procesul de anexare, i s-a decernat de către «autoritățile» locale medalia «Pentru apărarea Republicii Crimeea».

                     9.11.2016

                     156.

                     Svetlana Borisovna SAVCENKO
                     Светлана Борисовна
                     Савченко

                     Data nașterii: 24.6.1965
                     Locul nașterii: Belogorsk, RSS Ucraineană

                     Membră a Dumei de Stat, aleasă din Republica Autonomă Crimeea, ilegal anexată.
                     Membră a Comisiei pentru cultură a Dumei.
                     A fost membră a Consiliului Suprem al Republicii Autonome Crimeea din 2012 și, din martie 2014, a susținut integrarea Crimeei și a Sevastopolului, ilegal anexate, în Federația Rusă. În septembrie 2014, Savcenko a fost «aleasă» în Consiliul de Stat al așa-numitei «Republici Crimeea». Ea a susținut anexarea ilegală a Crimeei și a Sevastopolului în numeroase ocazii în declarații publice, inclusiv în interviurile publicate pe site-ul c-pravda.ru la 2 aprilie 2016 și la 20 august 2016. În 2014, i s-a acordat ordinul de stat al Rusiei «Pentru îndeplinirea îndatoririlor către țara mamă» – gradul II și, în 2015, din partea «autorităților»«Republicii Crimeea», i s-a acordat ordinul «Pentru loialitate în serviciu».

                     9.11.2016

                     157.

                     Pavel Valentinovici ȘPEROV
                     Павел Валентинович
                     Шперов

                     Data nașterii: 4.7.1971
                     Locul nașterii: Simferopol, RSS Ucraineană

                     Membru al Dumei de Stat, ales din Republica Autonomă Crimeea, ilegal anexată.
                     Membru al Comisiei pentru chestiuni legate de Comunitatea Statelor Independente (CSI), integrare eurasiatică și legături cu compatrioții a Dumei.
                     În septembrie 2014, Șperov a fost «ales» în Consiliul de Stat al așa-numitei «Republici Crimeea».
                     El și-a recunoscut public, inclusiv într-un interviu publicat pe site-ul ldpr-rk.ru la 3 septembrie 2016, rolul jucat în evenimentele din 2014 care au condus la anexarea ilegală a Crimeei și a Sevastopolului și, în special, rolul jucat în organizarea referendumului ilegal privind anexarea ilegală a peninsulei.

                     9.11.2016”


title: Decizia (UE) 2017/971 a Consiliului din 8 iunie 2017 de stabilire a modalităților de planificare și conducere pentru misiunile PSAC militare neexecutive ale UE și de modificare a Deciziilor 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze, 2013/34/PESC privind o misiune militară a Uniunii Europene pentru a contribui la instruirea forțelor armate maliene (EUTM Mali) și (PESC) 2016/610 privind o misiune PSAC de instruire militară a Uniunii Europene în Republica Centrafricană (EUTM RCA)

text:
               9.6.2017

               RO

               Jurnalul Oficial al Uniunii Europene

               L 146/133

         DECIZIA (UE) 2017/971 A CONSILIULUI
   din 8 iunie 2017
   de stabilire a modalităților de planificare și conducere pentru misiunile PSAC militare neexecutive ale UE și de modificare a Deciziilor 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze, 2013/34/PESC privind o misiune militară a Uniunii Europene pentru a contribui la instruirea forțelor armate maliene (EUTM Mali) și (PESC) 2016/610 privind o misiune PSAC de instruire militară a Uniunii Europene în Republica Centrafricană (EUTM RCA)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               Consiliul a stabilit că este necesar să se consolideze planificarea și conducerea misiunilor militare neexecutive ale UE.

               (2)

               În concluziile sale din 6 martie 2017, Consiliul a convenit să instituie, ca obiectiv pe termen scurt, o Capacitate militară de planificare și conducere (MPCC) în cadrul Statului-Major al Uniunii Europene (EUMS) la Bruxelles, care va fi responsabilă la nivel strategic de planificarea și conducerea operaționale ale misiunilor militare neexecutive, acționând sub controlul politic și conducerea strategică a Comitetului politic și de securitate (COPS).

               (3)

               Nou creata MPCC va lucra în paralel și în mod coordonat cu Capacitatea civilă de planificare și conducere, în special prin intermediul unei Celule comune de coordonare a sprijinului.

               (4)

               În concluziile sale din 6 martie 2017, Consiliul a decis că directorul general al EUMS va fi directorul MPCC și, în această calitate, își va asuma funcțiile de comandant al misiunilor pentru misiunile militare neexecutive, inclusiv pentru cele trei misiuni de instruire ale UE (EUTM-uri) desfășurate în Somalia, Mali și Republica Centrafricană, în conformitate cu mandatul directorului MPCC.

               (5)

               În concluziile sale din 6 martie 2017, Consiliul a aprobat, de asemenea, propunerile privind previziunea și monitorizarea strategică prin care Consiliul, Înaltul Reprezentant al Uniunii pentru afaceri externe și politica de securitate (ÎR) și COPS pot fi efectiv sprijinite, în exercitarea responsabilităților care le revin în ceea ce privește misiunile militare neexecutive, de structurile Serviciului European de Acțiune Externă (SEAE) de gestionare a crizelor relevante, inclusiv prin interacțiune sistematică și coordonare între comandantul misiunilor și structurile respective la nivel politic strategic, fără a aduce atingere lanțului de comandă.

               (6)

               La 8 iunie 2017, Consiliul a aprobat mandatul consolidat al EUMS, inclusiv MPCC. Mandatul respectiv respectă caracterul specific al EUMS și particularitățile funcțiilor sale, în conformitate cu articolul 4 alineatul (3) litera (a) din Decizia 2010/427/UE a Consiliului (1) care stabilește organizarea și funcționarea SEAE, astfel cum a fost adaptată la noile modalități de comandă și control aprobate de Consiliu, și înlocuiește mandatul EUMS anexat la Decizia 2001/80/PESC a Consiliului (2) de instituire a Statului Major al Uniunii Europene, care nu mai este aplicabil. Prin urmare, MPCC va îndeplini misiunile care i-au fost încredințate în cadrul noului mandat consolidat.

               (7)

               Au fost făcute pregătirile necesare pentru ca MPCC să își asume responsabilitățile, în special în legătură cu EUTM-urile desfășurate în Somalia, în Mali și în Republica Centrafricană.

               (8)

               Consiliul ar trebui, prin urmare, să stabilească modalitățile de planificare și conducere pentru misiunile militare neexecutive și să modifice lanțul de comandă al respectivelor trei misiuni.

               (9)

               Directorul MPCC ar trebui să exercite responsabilitățile atribuite comandantului operației, în conformitate cu Decizia (PESC) 2015/528 a Consiliului (3) de instituire a unui mecanism de gestionare a finanțării costurilor comune ale operațiilor Uniunii Europene care au implicații militare sau în domeniul apărării (Athena).

               (10)

               Comandanții forței misiunii ai EUTM-urilor ar trebui, ori de câte ori este cazul, să fie asociați recomandărilor comandantului misiunilor adresate COPS în legătură cu participarea statelor terțe.

               (11)

               Fără a aduce atingere lanțului de comandă, comandanții forței misiunii UE ar trebui să primească orientări politice la nivel local din partea reprezentanților speciali ai UE, după caz, și a delegațiilor relevante ale Uniunii în regiune.

               (12)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. Danemarca nu participă la punerea în aplicare a prezentei decizii,

         ADOPTĂ PREZENTA DECIZIE:
   Articolul 1
   (1)   Responsabilitatea pentru planificarea și conducerea operaționale ale misiunilor militare neexecutive ale UE la nivel strategic militar se atribuie directorului Capacității militare de planificare și conducere (MPCC).
   (2)   La nivel operațional în teatrul de operații, misiunile militare neexecutive sunt conduse, odată instituite, de un comandant al forței misiunii UE, care acționează sub comanda directorului MPCC în exercitarea funcțiilor de comandant al misiunilor.
   (3)   Directorul MPCC, în exercitarea funcțiilor de comandant al misiunilor pentru misiunile militare neexecutive, acționează sub controlul politic și conducerea strategică a Comitetului politic și de securitate, în conformitate cu articolul 38 din tratat.
   Articolul 2
   (1)   În concordanță cu principiile UE de comandă și control convenite și în conformitate cu mandatul revizuit al EUMS, MPCC sprijină directorul MPCC în exercitarea funcțiilor sale de comandant al misiunilor, în calitatea sa de structură statică de comandă și control la nivel strategic militar, din afara zonei, care este responsabilă cu planificarea și conducerea operaționale ale misiunilor militare neexecutive, inclusiv constituirea, lansarea, sprijinirea și recuperarea forțelor Uniunii.
   (2)   Atunci când este instituită o misiune, un comandament al forței misiunii asistă comandantul forței misiunii UE în teatrul de operații.
   Articolul 3
   Prin asumarea funcțiilor de comandant al misiunilor, directorul MPCC exercită responsabilitățile comandantului operației în conformitate cu Decizia (PESC) 2015/528.
   Articolul 4
   Decizia 2010/96/PESC a Consiliului (4) se modifică după cum urmează:

               1.

               La articolul 2, alineatele (1) și (2) se înlocuiesc cu următorul text:
               „(1)   Directorul Capacității militare de planificare și conducere (MPCC) este comandantul misiunii EUTM Somalia.
               (2)   Generalul de brigadă Maurizio Morena este numit comandant al forței misiunii UE EUTM Somalia.”

               2.

               La articolul 3, alineatele (1) și (2) se înlocuiesc cu următorul text:
               „(1)   MPCC este structura statică de comandă și control la nivel strategic militar din afara zonei de operații, care este responsabilă cu planificarea și conducerea operaționale ale EUTM Somalia.
               (2)   Comandamentul forței misiunii EUTM Somalia este amplasat la Mogadiscio și funcționează sub comanda comandantului forței misiunii UE. Acesta include un ofițer de legătură la Nairobi.
               (3)   Se include în MPCC o celulă de sprijin la Bruxelles a comandamentului forței misiunii, până când MPCC ajunge la capacitate operațională deplină.”

               3.

               La articolul 5 alineatul (1), la sfârșitul celei de a patra teze, cuvintele „comandantului misiunii UE” se înlocuiesc cu:
               „comandantului forței misiunii UE”.

               4.

               La articolul 5 alineatul (3), la a doua teză înainte de cuvintele „la reuniunile sale” se introduc următoarele cuvinte:
               „și pe comandantul forței misiunii UE”.

               5.

               La articolul 6 alineatul (2), la a doua teză înainte de cuvintele „la reuniunile sale” se introduc următoarele cuvinte:
               „și pe comandantul forței misiunii UE”.

               6.

               Articolul 7 alineatul (2) se înlocuiește cu următorul text:
               „(2)   Fără a aduce atingere lanțului de comandă, comandantul forței misiunii UE primește orientări politice la nivel local din partea reprezentantului special al UE pentru Cornul Africii, în coordonare cu delegațiile relevante ale Uniunii din regiune.”

               7.

               La articolul 8 alineatul (2), înainte de cuvintele „și a EUMC” se introduc următoarele cuvinte:
               „și cu consultarea comandantului forței misiunii UE”.

               8.

               La articolul 11 alineatul (5), la sfârșitul tezei se adaugă următoarele cuvinte:
               „precum și/sau comandantului forței misiunii UE”.

               9.

               La articolul 13 alineatul (2), cuvintele „comandant al misiunii UE” se înlocuiesc cu:
               „comandant al forței misiunii UE”.

         Articolul 5
   Decizia 2013/34/PESC a Consiliului (5) se modifică după cum urmează:

               1.

               La articolul 2, alineatele (1) și (2) se înlocuiesc cu următorul text:
               „(1)   Directorul Capacității militare de planificare și conducere (MPCC) este comandantul misiunii EUTM Mali.
               (2)   Generalul de brigadă Peter Devogelaere este numit comandant al forței misiunii UE EUTM Mali.”

               2.

               La articolul 3, alineatele (1) și (2) se înlocuiesc cu următorul text:
               „(1)   MPCC este structura statică de comandă și control la nivel strategic militar din afara zonei de operații care este responsabilă cu planificarea și conducerea operaționale ale EUTM Mali.
               (2)   Comandamentul forței misiunii EUTM Mali este amplasat în Mali și funcționează sub comanda comandantului forței misiunii UE.
               (3)   Se include în MPCC o celulă de sprijin la Bruxelles a comandamentului forței misiunii, până când MPCC ajunge la capacitate operațională deplină.”

               3.

               La articolul 5 alineatul (1), la sfârșitul celei de a patra teze, cuvintele „comandanților ulteriori ai misiunii UE” se înlocuiesc cu:
               „comandanților ulteriori ai forței misiunii UE”.

               4.

               La articolul 5 alineatul (3), la a doua teză, înainte de cuvintele „la reuniunile sale” se introduc următoarele cuvinte:
               „și pe comandantul forței misiunii UE”.

               5.

               La articolul 6 alineatul (2), la a doua teză înainte de cuvintele „la reuniunile sale” se introduc următoarele cuvinte:
               „și pe comandantul forței misiunii UE”.

               6.

               Articolul 7 alineatul (2) se înlocuiește cu următorul text:
               „(2)   Fără a aduce atingere lanțului de comandă, comandantul forței misiunii UE primește orientări politice la nivel local din partea reprezentantului special al Uniunii Europene pentru Sahel, în coordonare cu șeful delegației Uniunii din Bamako.”

               7.

               La articolul 8 alineatul (2), înainte de cuvintele „și a EUMC” se introduc următoarele cuvinte:
               „și cu consultarea comandantului forței misiunii UE”.

               8.

               La articolul 11 alineatul (5), la sfârșitul tezei se adaugă următoarele cuvinte:
               „precum și/sau comandantului forței misiunii UE”.

         Articolul 6
   Decizia (PESC) 2016/610 a Consiliului (6) se modifică după cum urmează:

               1.

               La articolul 2, alineatele (1) și (2) se înlocuiesc cu următorul text:
               „(1)   Directorul Capacității militare de planificare și conducere (MPCC) este comandantul misiunii EUTM RCA.
               (2)   Generalul de brigadă Herman Ruys este numit comandant al forței misiunii UE EUTM RCA.”

               2.

               La articolul 3, alineatele (1) și (2) se înlocuiesc cu următorul text:
               „(1)   MPCC este structura statică de comandă și control la nivel strategic militar din afara zonei de operații care este responsabilă cu planificarea și conducerea operaționale ale EUTM RCA.
               (2)   Comandamentul forței misiunii EUTM RCA este amplasat la Bangui și funcționează sub comanda comandantului forței misiunii.
               (3)   Se include în MPCC o celulă de sprijin la Bruxelles a comandamentului forței misiunii, până când MPCC ajunge la capacitate operațională deplină.”

               3.

               La articolul 5 alineatul (1), în cea de a patra teză, cuvintele „comandanți ai misiunii UE” se înlocuiesc cu:
               „comandanți ai forței misiunii UE”.

               4.

               La articolul 5 alineatul (3), la a doua teză, înainte de cuvintele „la reuniunile sale” se introduc următoarele cuvinte:
               „și pe comandantul forței misiunii UE”.

               5.

               La articolul 6 alineatul (2), la a doua teză, înainte de cuvintele „la reuniunile sale” se introduc următoarele cuvinte:
               „și pe comandantul forței misiunii UE”.

               6.

               Articolul 7 alineatul (2) se înlocuiește cu următorul text:
               „(2)   Fără a aduce atingere lanțului de comandă, comandantul forței misiunii UE primește orientări politice la nivel local din partea șefului delegației Uniunii în Republica Centrafricană.”

               7.

               La articolul 7 alineatul (4), cuvintele „comandantul misiunii UE” se înlocuiesc cu:
               „comandantul forței misiunii UE”.

               8.

               La articolul 8 alineatul (2), înainte de cuvintele „și a EUMC” se introduc următoarele cuvinte:
               „și cu consultarea comandantului forței misiunii UE”.

               9.

               La articolul 12 alineatul (5), la sfârșitul tezei se adaugă următoarele cuvinte:
               „precum și/sau comandantului forței misiunii UE”.

         Articolul 7
   Deciziile Comitetului politic și de securitate (PESC) 2016/396 (7), (PESC) 2016/2352 (8) și (PESC) 2017/112 (9) se abrogă.
   Articolul 8
   Consiliul reexaminează, pe baza unui raport din partea ÎR, instituirea MPCC și a Celulei comune de coordonare a sprijinului, la un an după ce acestea devin pe deplin operaționale și, în orice caz, până la sfârșitul anului 2018.
   Articolul 9
   Prezenta decizie intră în vigoare la data adoptării.

      Adoptată la Luxemburg, 8 iunie 2017.

            Pentru Consiliu

            Președintele

         U. REINSALU

      (1)  Decizia 2010/427/UE a Consiliului din 26 iulie 2010 privind organizarea și funcționarea Serviciului European de Acțiune Externă (JO L 201, 3.8.2010, p. 30).

      (2)  Decizia 2001/80/PESC a Consiliului din 22 ianuarie 2001 de instituire a Statului Major al Uniunii Europene (JO L 27, 30.1.2001, p. 7).

      (3)  Decizia (PESC) 2015/528 a Consiliului din 27 martie 2015 de instituire a unui mecanism de gestionare a finanțării costurilor comune ale operațiilor Uniunii Europene care au implicații militare sau în domeniul apărării (Athena) și de abrogare a Deciziei 2011/871/PESC (JO L 84, 28.3.2015, p. 39).

      (4)  Decizia 2010/96/PESC a Consiliului din 15 februarie 2010 privind o misiune militară a Uniunii Europene pentru a contribui la instruirea forțelor de securitate somaleze (JO L 44, 19.2.2010, p. 16).

      (5)  Decizia 2013/34/PESC a Consiliului din 17 ianuarie 2013 privind o misiune militară a Uniunii Europene pentru a contribui la instruirea forțelor armate maliene (EUTM Mali) (JO L 14, 18.1.2013, p. 19).

      (6)  Decizia (PESC) 2016/610 a Consiliului din 19 aprilie 2016 privind o misiune PSAC de instruire militară a Uniunii Europene în Republica Centrafricană (EUTM RCA) (JO L 104, 20.4.2016, p. 21).

      (7)  Decizia (PESC) 2016/396 a Comitetului politic și de securitate din 15 martie 2016 privind numirea comandantului misiunii UE pentru misiunea militară a Uniunii Europene pentru a contribui la instruirea forțelor de securitate somaleze (EUTM Somalia) și de abrogare a Deciziei (PESC) 2015/173 (EUTM Somalia/1/2016) (JO L 73, 18.3.2016, p. 99).

      (8)  Decizia (PESC) 2016/2352 a Comitetului politic și de securitate din 7 decembrie 2016 privind numirea comandantului misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) și de abrogare a Deciziei (PESC) 2016/939 (EUTM Mali/2/2016) (JO L 348, 21.12.2016, p. 25).

      (9)  Decizia (PESC) 2017/112 a Comitetului politic și de securitate din 10 ianuarie 2017 de numire a comandantului misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/1/2017) (JO L 18, 24.1.2017, p. 47).


title: 2012/406/UE: Decizia Consiliului din 16 iulie 2012 de numire a unui membru spaniol și a unui supleant spaniol în cadrul Comitetului Regiunilor

text:
               19.7.2012

               RO

               Jurnalul Oficial al Uniunii Europene

               L 189/10

         DECIZIA CONSILIULUI
   din 16 iulie 2012
   de numire a unui membru spaniol și a unui supleant spaniol în cadrul Comitetului Regiunilor
   (2012/406/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului spaniol,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Francisco ÁLVAREZ-CASCOS FERNÁNDEZ. Un loc de supleant a devenit vacant ca urmare a încheierii mandatului domnului José PORTILLA GONZALEZ,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru perioada rămasă a mandatului în curs, respectiv până la 25 ianuarie 2015:

               (a)

               în calitate de membru:

                           —

                           domnul Javier FERNÁNDEZ FERNÁNDEZ, Presidente del Principado de Asturias;

                     și

               (b)

               în calitate de supleant:

                           —

                           domnul Guillermo MARTÍNEZ SUÁREZ, Consejero de la Presidencia del Principado de Asturias.

         Articolul 2
   Prezenta decizie intră în vigoare la data adoptării.

      Adoptată la Bruxelles, 16 iulie 2012.

            Pentru Consiliu

            Președintele

         S. ALETRARIS

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.